**ЗАКОН**

**О ИЗМЈЕНАМА И ДОПУНИ ЗАКОНА О ПОРЕЗУ НА ДОХОДАК**

Члан 1.

У Закону о порезу на доходак („Службени гласник Републике Српске“, бр. 60/15, 5/16 и 66/18), у члану 8. додаје се нови став 1. који гласи:

„(1) Порез на доходак не плаћа се на износ уплаћеног пензијског доприноса за добровољно пензијско осигурање до 1.200 КМ годишње, у складу са законом којим се уређују добровољни пензијски фондови и пензијски планови у Републици Српској.“

Досадашњи ст. 1, 2. и 3. постају ст. 2, 3. и 4.

У ставу 2. који постаје став 3. ријечи: „става 1.“ замјењују се ријечима: „става 2.“.

У ставу 3. који постаје став 4. у тачки 1) ријечи: „осим пензија по основу уплаћеног пензијског доприноса за добровољно пензијско осигурање у добровољним капитализованим пензијским фондовима до 1.200 КМ годишње,“ бришу се.

Члан 2.

Члан 10. став 1. мијења се и гласи:

„(1) Порески обвезник има право на одбитак од пореске основице из члана 7. овог закона за износ уплаћене премије животног осигурања код друштва за осигурање које посједује дозволу Агенције за осигурање Републике Српске, до 1.200 КМ годишње.“

Члан 3.

У члану 52. у тачки 7) ријечи: „став 3.“ замјењују се ријечима: „став 4.“.

Члан 4.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-1194/19 ПРЕДСЈЕДНИК

Датум: 28. новембра 2019. године НАРОДНЕ СКУПШТИНЕ

Недељко Чубриловић